stanford-oval/wikipedia huggingface dataset:
ברוך שלום הלוי אשלג
משנתו החברתית

הרב אשלג כתב בהקדמות לספריו שהוא ממשיך בשלשלת הקבלה, אבל מגלה ממנה טפח שעד אליו הוסתר. כאביו, הוא פותח את ספרו בעניין קיום המצוות בציטוט מפסוק פרשת קדושים "ואהבת לרעך כמוך" ובדברי רבי עקיבא על פסוק זה (בבראשית רבה) "... זה - כלל גדול בתורה!". הרב אשלג מרחיב את הדיבור על משמעות קיום המצוות כולן ולימוד התורה כפירוט לכלל זה. על פי דברים אלו, ומתוך ניתוח מצוות רבות שנצטווינו, סבר הרב אשלג שקיום העולם - אשר "נברא כדי לקיים תורה ומצוות" הוא למעשה לצורך אהבת ה', אבל את אהבת ה' אפשר להשיג רק על ידי אהבה אמיתית לבני אדם, וזאת על ידי ביטול העצמיות, וטפלות אל הכלל, וזאת בייחוד למי שמזיק לו.
מכיוון שהאדם בעולמנו מושפע ללא הרף מהסביבה שבה הוא נמצא, ומהערכים של החברה שבה הוא נתון, וחופש הבחירה שלו אליבא דאשלג, מצומצם ביותר, כמעט רק לבחור בסביבה שתשפיע עליו את הערכים אותם הוא יקבל, חשיבות חברת האדם תופסת מקום מרכזי במשנתו. מכיוון שאין דרך ללמד תורה ומצוות ל"גוי" - כלומר לאדם השקוע באהבה עצמית, נותר לצדיק ללמד את אותם אנשים רק את ה"חכמה". הרב אשלג מסביר על פי דרך אביו, שהדרך היחידה שבה ניתן לקיים במלואה את מצוות ואהבת לרעך כמוך, כלומר, דאגה לקיום הזולת יותר מאשר הטיפול החיוני בעצמו, היא רק במצב שעם ישראל כולו נתון באהבה זו האחד לשני, דרך קיום המצוות מתוך ראיה זו של מרכזיות "ואהבת לרעך כמוך".
מתוך כך, ומכיוון שהדרך הרוחנית משולה לחבל דק מאוד עליו פוסע האדם לאורך זמן רב, תוך שעליו להישמר מנטות לימין הקו או לשמאלו, חשיבותה של חברת האדם מקבלת משנה תוקף.
על כן, בדומה לאביו, השקיע הרב ברוך אשלג שנים רבות בניסוח עקרונות היסוד להבנייתה של חברה שיתופית השואפת להגיע לרוחניות, על פי פירושי הקבלה על דברי התורה שבכתב ושבעל פה, וכפי שהמקובלים לאורך כל הדורות הבינוה – להגיע לאהבת הזולת ובאמצעות כך ל"השוואת הצורה" כלומר איחוד עם האל.
גישה נכונה ללימוד

הרב ברוך אשלג סבר כי קיימים שני מרכיבים בעלי חשיבות מכרעת בדרכו הרוחנית של האדם. ראשית, הסביבה שתקדם אותו לעבר "השוואת הצורה" לבוראו. ולאחר מכן, על האדם לדעת כיצד לגשת נכון ללימוד הקבלה.
עיקר הדגש במשנתו של הרב"ש אינו מושם על הבנתו של החומר הנלמד, אלא על רצונו של האדם. ברגע שבו האדם מגיע למידה שלמה של רצון להגיע לרוחניות, זו נפתחת בפניו והוא מגלה את העולמות עליונים שמתאר מחברו של הספר.
בספרו שמעתי מתאר הרב"ש את שלושת התנאים להגיע ל"תפילה" אמיתית, קרי לרצון שלם להגיע לרוחניות.
יש ג' תנאים בתפילה: א) להאמין שהוא [האל] יכול להושיע לו... ב) שכבר אין לו שום עצה, שמאי שהיה אפשר בכוחו לעשות כבר עשה, ולא העלתה רפואה למכתו. ג) שאם לא יעזור לו, טוב לו מותו מחייו, שעניין תפילה הוא ע-אבודה שבלב. שעד כמה שהוא בבחינת אבוד כך גודל התפילה...
תלמידיו

לאחר פטירתו של הרב ברוך אשלג המשיכו אחדים מתלמידיו ללמד קבלה לפי שיטתו:
בנו הרב שמואל אשלג, אדמו"ר בבני ברק. נפטר בכ"ח חשוון תשנ"ז.
חתנו הרב יעקב גרנירר, אדמו"ר בבית מדרשו של חותנו ברחוב חזון איש בבני ברק.
הרב שלום ספרין - האדמו"ר מקומרנא בירושלים
הרב אהרן בריזל - האדמו"ר מדזשירקא
הרב יוסף דרורי - לימד את באי ביתו בעיר הקודש טבריה.
הרב אלימלך שפירא - ראש ישיבת 'ארץ הצבי' והמכינה הקדם צבאית 'חוסן' בפדואל (נרצח ב-2002 בפיגוע ליד פדואל בעת שעשה דרכו לפנות בוקר לשיעור בבית מדרשו של הרב אשלג)
הרב מאיר כ"ץ - ראש ישיבת 'ארץ הצבי' והמכינה הקדם צבאית 'חוסן' בפדואל
הרב אברהם מרדכי גוטליב - אדמו"ר וראש בית מדרש "ברכת שלום" בקרית יערים.
הרב אורי שרקי - יו״ר מכון ׳ברית עולם׳, מגדולי הרבנים בציונות הדתית
הרב ד"ר מיכאל לייטמן העומד בראש קהילת "בני ברוך". מפיץ 'קבלה לעם', בעיקר בקרב קהל שאינו דתי ואף לקהל שאינו יהודי. ללייטמן אוהדים רבים ומתנגדים.
הרב אדם סיני - ראש בית מדרש "הסולם" ברמת גן. חיבר מספר ספרים על פי חוכמת הקבלה.
קישורים לכתביו

ספר המאמרים של הרב"ש: כרך ראשון, כרך שני, כרך שלישי, כרך רביעי, כרך חמישי, כרך שישי, כרך שביעי
ספר "שמעתי".
ספר דרגות הסולם.
ספר שלבי הסולם.
ראו גם

אתר סולם יהודה - מרכז לימודי קבלה וחסידות בדרך בעל הסולם ורבני אשלג
יהודה לייב הלוי אשלג
חסידות אשלג
לקריאה נוספת

יונתן מאיר, "גילוי וגילוי בהסתר: על 'ממשיכי' הרי"ל אשלג, ההתנגדות להם והפצת ספרות הסוד", בתוך: קבלה ט"ז, תשס"ז, עמ' 151 - 258
פייגה אשלג, תפילתו של מקובל - מחיי הרב ברוך שלום אשלג, בני ברק, תשס"ו
הרב אברהם מרדכי גוטליב, הסולם - פרקי חייהם ומשנתם של רבותינו הקדושים האדמו"רים לבית אשלג ותלמידיהם, ירושלים, ה'תשנ"ז
הרב ברוך הורביץ, אותיות דליבא, שיחות ומאמרים בעבודת ה' על דרך האמת שנאמרו בין השנים 1960–1984, נרשמו ונערכו על ידי תלמידו, שני כרכים, בני ברק ה'תשע"ב
הערות שוליים

↑  פייגה אשלג, תפילתו של מקובל - מחיי הרב ברוך שלום אשלג, עמ' 8.
↑  עמיחי חסון, הרב שלי עכשיו הוא האין סוף - ריאיון עם פייגה לונץ, מקור ראשון, מוסף "שבת", 5 בדצמבר 2014
↑  מהביוגרפיה של הרב ברוך אשלג באתר של תנועת "בני ברוך".
↑  מאמר ראשון בספרו דרגות הסולם
↑  עי' מאמרים ואגרות הרש"ב - תשמ"ט, וכן דרגות הסולם (לדוגמה מאמר קכ"ט - המאור שבה ועוד רבים)
↑  אתר המוקדש לספר
| --- | --- |
בקרת זהויות :  NLI: 987007398839805171  GND: 1013412389  ISNI: 0000 0001 2146 5841  LCCN: nr94020492  VIAF: 107469257   WorldCat (עם VIAF): 107469257 
בית הכנסת האר"י אשלג, שבו העביר הרב ברוך אשלג את שיעוריו
עטיפת הספר "שמעתי"
עטיפת הספר "שלבי הסולם"
2024 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2024  באסטרונאוטיקה |  |
< · 2022 · 2023 — 2024 — 2025 · 2026 · >  פורטל מדעי החלל
בערך זה מצוינים אירועים בולטים שהתרחשו במהלך שנת 2024 ונוגעים לתחום האסטרונאוטיקה.
פירוט לוויינים בשיגור עם מספר רב של לוויינים > רשימת לוויינים ששוגרו ב-4 במרץ

השיגור בוצע מכן שיגור SLC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 53 לוויינים. זה היה השיגור העשירי במסגרת תוכנית חברת SpaceX לשיגורים מרובי לוויינים בתוכנית Transporter-10. השיגור כלל לוויינים מאוסטרליה, טורקיה, ארצות הברית, פולין, סנגל, ספרד, גרמניה, ספרד, פינלנד, טייוואן, ארגנטינה, מונגוליה, גרמניה, קוריאה הדרומית. בין היתר שוגרו 4 לוויינים של Spire Global‏, 4 לווייני ÑuSat‏ ולוויין של ICEYE.
פירוט לוויינים בשיגור עם מספר רב של לוויינים > רשימת לוויינים ששוגרו ב-16 באוגוסט

השיגור בוצע מכן שיגור SLC-4E בבסיס חיל האוויר ונדנברג בעזרת משגר פאלקון 9 Block 5. השיגור כלל 116 לוויינים. זה היה השיגור ה-11 במסגרת תוכנית חברת SpaceX לשיגורים מרובי לוויינים בתוכנית Transporter-11. השיגור כלל לוויינים מאוסטרליה, בריטניה, ארצות הברית, פורטוגל, בלגיה, צרפת, שווייץ, אינדונזיה, מרוקו, צרפת, דנמרק, הפיליפינים, טייוואן, מקסיקו, פינלנד, שוודיה, הונגריה, יפן. בין היתר שוגרו 36 לוויינים של planet‏, 7 לווייני Spire Global‏ 3 לווייני ÑuSat.
פירוט לוויינים בשיגור עם מספר רב של לוויינים > רשימת לוויינים ששוגרו ב-4 בנובמבר

השיגור בוצע מכן שיגור SLC-4E בקוסמודרום ווסטוצ'ני בעזרת משגר סויוז 2.1B. השיגור כלל 31 לוויינים. רוב הלוויינים היו של רוסיה ובנוסף 2 לוויינים של איראן, לוויין סין וזימבבואה.
פירוט לוויינים בשיגור עם מספר רב של לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 18 בינואר   21:49 UTC | ארצות הברית Axiom Mission 3 | מייקל לופז-אלגריה איטליה ולטר וילדיי  טורקיה אלפר גזראווג'י שוודיה  מרקוס ואנדט | 9 בפברואר   13:30 UTC | מייקל לופז-אלגריה איטליה  ולטר וילדיי  טורקיה אלפר גזראווג'י שוודיה  מרקוס ואנדט | 21 יממות ו-16 שעות | חיבור לתחנת החלל הבינלאומית וביצוע מחקרים לפי תוכנית |
| 4 במרץ   03:54 UTC | ארצות הברית SpaceX Crew-8 | מתיו דומיניק  מייקל באראט  ג'נט ג' אפס רוסיה אלכסנדר גרבנקין | 25 באוקטובר   07:29 UTC | מתיו דומיניק  מייקל באראט  ג'נט ג' אפס רוסיה אלכסנדר גרבנקין | יממות ו-3 שעות | חיבור לתחנת החלל הבינלאומית שילוב במשלחת מס' 70 לתחנת החלל הבין-לאומית ומשלחת מס' 71 לתחנת החלל הבין-לאומית |
| 23 במרץ   12:36 UTC | רוסיה סויוז MS-25 | אולג נוביצקי  בלארוס מרינה ואסילייבסקאיה ארצות הברית טרייסי קולדוול דייסון | 23 בספטמבר   11:59 UTC | אולג קונוננקו  ניקולאי צ'וב  ארצות הברית טרייסי קולדוול דייסון | 181 יממות ו-18 שעות | חיבור לתחנת החלל הבינלאומית שילוב חלק מהצוות במשלחת מס' 71 לתחנת החלל הבין-לאומית |
| 25 באפריל   12:59 UTC | הרפובליקה העממית של סין שנג'ואו 18 | אי גואנפו  לי צון  לי גואנסו | 3 בנובמבר   17:25 UTC | אי גואנפו  לי צון  לי גואנסו | 192 יממות ו-4 שעות | חיבור לתחנת החלל טיינגונג וביצוע תוכנית מחקרים |
| 6 ביוני   13:34 UTC | ארצות הברית Boe-CFT | ברי וילמור  סוניטה ויליאמס | 7 בספטמבר   06:01 UTC | חזר ללא צוות | 192 יממות ו-4 שעות | חיבור לתחנת החלל הבינלאומית וביצוע תוכנית ניסויים של החללית |
| 10 בספטמבר   10:24 UTC | ארצות הברית Polaris Dawn | ג'ארד אייזקמן  סקוט פוטיט  שרה גיליס  אנה מנון | 15 בספטמבר   07:37 UTC | ג'ארד אייזקמן  סקוט פוטיט  שרה גיליס  אנה מנון | 4 יממות ו-22 שעות | ביצוע תוכנית ניסויים לפי תוכנית |
| 11 בספטמבר   16:23 UTC | רוסיה סויוז MS-26 | אלכסיי אובצ'ינין  איוואן וגנר ארצות הברית דונלד פטיט | 1 באפריל 2025   מתוכנן |  | כ-200 יממות | חיבור לתחנת החלל הבינלאומית שילוב הצוות במשלחת מס' 71 לתחנת החלל הבין-לאומית |
| 28 בספטמבר   17:17 UTC | ארצות הברית SpaceX Crew-9 | ניק הייג רוסיה אלכסנדר גורבונוב | פברואר 2025   מתוכנן | ניק הייג  ברי וילמור  סוניטה ויליאמס רוסיה אלכסנדר גורבונוב | כ-150 יממות | חיבור לתחנת החלל הבינלאומית שילוב במשלחת מס' 71 לתחנת החלל הבין-לאומית |
| 19 באוקטובר   20:27 UTC | הרפובליקה העממית של סין שנג'ואו 19 | צאי סוצ'ז'ה  סון לינדון  אן חאוצזה | 2025   מתוכנן | צאי סוצ'ז'ה  סון לינדון  אן חאוצזה | כ-190 יממות | חיבור לתחנת החלל טיינגונג וביצוע תוכנית מחקרים |
הערות שוליים

1 2 3 4 5 6 7 8 9 10  שוחרר למסלול באפריל על ידי משלחת מס' 71 לתחנת החלל הבין-לאומית
לאון ספינקס

| --- | --- |

 לידה:  11 ביולי 1953 סנט לואיס, מיזורי, ארצות הברית 
 פטירה:  5 בפברואר 2021 (בגיל 67) הנדרסון, ארצות הברית 
 מידע כללי
 מדינה:  ארצות הברית 
 השכלה:  תיכון ואשון 
 משקל:  81 ק"ג 
 גובה:  1.85 מטרים
 ספורט
 ענף ספורט:  אגרוף 
 
לאון ספינקס (באנגלית: Leon Spinks;‏ 11 ביולי 1953 – 5 בפברואר 2021) היה מתאגרף אמריקאי מקצועי, שהתחרה בין השנים 1977–1995. בקרב המקצועי השמיני שלו בלבד, הוא זכה באליפות המשקל הכבד הבלתי מעורער בשנת 1978 לאחר שהביס את מוחמד עלי בהחלטה שנויה במחלוקת, במה שנחשב לאחד המהפכים הגדולים בתולדות האגרוף. ספינקס מתאיבד אתתוארו ב-WBC לאחר התמודדותו עם עלי בקרב חוזר לא מאושר שבעה חודשים לאחר מכן, אותו הפסיד.
מלבד היותו אלוף במשקל כבד, והחיוך האופייני לו (בגלל איבוד שניים ובהמשך ארבע שיניו הקדמיות), ספינקס זכה לשמצה בשל התרסקות הקריירה שלו בעקבות ההפסד לעלי. עם זאת, הוא נלחם שוב על התואר במשקל כבד של-WBC בשנת 1981 (שהפסיד ללארי הולמס על ידי TKO בסיבוב השלישי), ואת WBA cruiserweight ב-1986 (הפסיד לדווייט מוחמד קווי על ידי TKO בסיבוב השישי).
כחובבן, ספינקס זכה במדליות רבות לחטיבה במשקל כבד. הראשון היה ארד באליפות העולם הראשונה בשנת 1974, אחריו כסף באולימפיאדת הפאן אמריקה ב-1975 וזהב באולימפיאדת הקיץ 1976, האחרון לצד אחיו מייקל ספינקס, שזכה בזהב במשקל בינוני. ליאון שירת בחיל הנחתים של ארצות הברית בין השנים 1973–1976.
לספינקס הייתה קריירה קצרה גם כמתאבק מקצועי. בשנות ה-90, עבד בהאבקות באמנויות הלחימה של Frontier (FMW) והחזיק באליפות FMW Bruck Knuckles Heavyweight בשנת 1992.
קריירה חובבנית

ספינקס זכה בשלוש אליפויות ארציות במשקל כבד מסוג AAU ברציפות בין השנים 1974 ל -1976, הראשונה שבהן הגיעה נגד האלוף העתידי מייקל דוקס .
קריירה חובבנית > תוצאות אולימפיות

ספינקס זכה במדליית הזהב במשקל כבד באולימפיאדת הקיץ 1976 במונטריאול. הוא הביס את עבדל לטיף פתיחי, אנטולי Klimanov, Ottomar Sachse, ועל יאנוש Gortat בדרך לגמר, שם הוא הביס סיקסטו סורייה כדי לזכות בזהב.
ספינקס סיים את הקריירה החובבנית שלו עם שיא של 178–7 עם 133 נוקאאוטים.
קריירה מקצועית

ספינקס הופיע לראשונה ב-15 בינואר 1977 בלאס וגאס, נבאדה, והכה את בוב סמית' בנוקאאוט בחמישה סיבובים. הקרב הבא שלו היה בליברפול, אנגליה, שם ניצח את פיטר פרימן בנוקאאוט בסיבוב הראשון. מאוחר יותר הוא ראה שיפור באיכות האופוזיציה, כאשר נלחם בפדרו אגוסטו מפוארטו ריקו והפיל אותו בסיבוב הראשון. לאחר מכן הוא נלחם בסקוט לדו לתיקו וניצח את אלופת איטליה אלפיו ריגטי בהחלטה.
קריירה מקצועית > ספינקס נגד עלי

באותה תקופה שהיה מתמודד בדרגה נמוכה יותר, הוא עשה היסטוריה ב-15 בפברואר 1978, כשהוא מכה את מוחמד עלי בהחלטה מהירה של 15 סיבובים בלאס וגאס, נבאדה. ספינקס זכה בתואר העולמי במשקל כבד בקרב המקצועני השמיני, הזמן הקצר ביותר בהיסטוריה. עלי המזדקן ציפה לקרב קל, אך ספינקס לא הותק מחוץ לקופסה, שלא התעייף לאורך כל ההתמודדות. זו הייתה אחת הפעמים הבודדות בה עלי עזב את הטבעת עם פנים חבולות ונפוחות.
הניצחון על עלי היה שיא הקריירה של ספינקס. הוא היה האיש היחיד שקיבל תואר ממוחמד עלי בזירה, מכיוון שההפסדים האחרים של עלי היו תחרויות שאינן כותרות או התקפות במקום בו עלי היה המתמודד. חיוך פעורי השיניים של ספינקס הוצג על שער גיליון 19 בפברואר 1978 של ספורטס אילוסטרייטד.
עם זאת, ספינקס הוצא מתואר העולם שלו על ידי ה-WBC על סירובו להגן עליו נגד קן נורטון, במקום זאת הסכים להתקף חזרה נגד עלי כדי להגן על כתר WBA שלו. התואר, שהופשט מספינקס, הוענק אז לנורטון.
קריירה מקצועית > משחק חוזר

במשחק השני שלו עם עלי, במרצדס-בנץ סופרדום ב־15 בספטמבר 1978, עלי שכבר לא היה בכושר - עם טקטיקות טובות וחדות יותר - לעיתים רחוקות איבד שליטה, וזכה להחזיר את תוארו בהחלטה של חמישה-עשר סיבובים פה אחד. עלי החזיר לעצמו את התואר, והפך לאלוף הראשון במשקל כבד שלוש פעמים. לספינקס מעולם לא הוענק משחק חוזר; עלי פרש לאחר הקרב, אף על פי שהוא יצא מהפרישה כעבור כמה שנים כדי להילחם בלארי הולמס וטרבור ברביק.
הערות שוליים

↑  "Riches to rags" The Boston Globe, December 21, 2005
↑  Pro Wrestling Illustrated, March 1993 issue, p. 27.
↑  Moriello, John (11 באפריל 2020). "Leon Spinks Is Facing a Sad Ending After a Wasted Boxing Career". Sportscasting. נבדק ב-6 בפברואר 2021. {{cite web}}:  (עזרה)
↑  "Spinks welcomed home". The Gaffney Ledger. 11 באוגוסט 1976. p. 10. נבדק ב-6 בפברואר 2021. {{cite news}}:  (עזרה)
↑  "Leon Spinks, 67-Years-Old, Passes Away After Long Battle With Cancer". BoxingScene (באנגלית אמריקאית). נבדק ב-6 בפברואר 2021. {{cite web}}:  (עזרה)
↑  "U.S. boxers haul gold". archive.nytimes.com. 31 ביולי 1976. נבדק ב-6 בפברואר 2021. {{cite web}}:  (עזרה)
↑  Smith, Sam. "Leon Spinks finds his way". Chicago Tribune. נבדק ב-6 בפברואר 2021. {{cite web}}:  (עזרה)
↑  "Leon Spinks Pro Debut Stops Bob Smith This Day January 15, 1977 – Boxing Hall of Fame". Boxing Hall of Fame. נבדק ב-6 בפברואר 2021. {{cite web}}:  (עזרה)
↑  "Ex-Bolton boxer Peter Freeman has no regrets about the day 'Neon' Leon Spinks put his lights out". The Bolton News (באנגלית). נבדק ב-6 בפברואר 2021. {{cite web}}:  (עזרה)
↑  "Leon Spinks KOs Pedro Agosto This Day May 7, 1977 – Boxing Hall of Fame". Boxing Hall of Fame. נבדק ב-6 בפברואר 2021. {{cite web}}:  (עזרה)
↑  Goodpaster, Mike (12 באפריל 2020). "Scott LeDoux: The Fighting Frenchman and his shot at the title". The Grueling Truth. נבדק ב-7 בפברואר 2021. {{cite web}}:  (עזרה)
↑  Amato, Jim. "Alfio Righetti". www.myboxingfans.com. נבדק ב-7 בפברואר 2021. {{cite web}}:  (עזרה)
1 2 3 4  "Leon Spinks, ex-champ who upset Ali, dies at 67". ESPN.com (באנגלית). 6 בפברואר 2021. נבדק ב-7 בפברואר 2021. {{cite web}}:  (עזרה)
↑  Ruiz, Michael (6 בפברואר 2021). "Boxing legend Leon Spinks dies at 67". Fox News. נבדק ב-7 בפברואר 2021. {{cite web}}:  (עזרה)
↑  Putnam, Pat. "SI Vault: Ali takes sloppy win, title from Spinks". Sports Illustrated (באנגלית אמריקאית). נבדק ב-7 בפברואר 2021. {{cite web}}:  (עזרה)
↑  "Spinks Stripped of Crown; W.B.C. Recognizes Norton (Published 1978)". The New York Times. 19 במרץ 1978. נבדק ב-7 בפברואר 2021. {{cite web}}:  (עזרה)
↑  "Leon Spinks". Cyber Boxing Zone. נבדק ב-20 בנובמבר 2016. {{cite web}}:  (עזרה)
| --- | --- |
בקרת זהויות :  LCCN: no2008116342  VIAF: 21961368   WorldCat (עם VIAF): 21961368
סווארכה

א-סוארכה (בערבית: سواركة) היא חמולה בדואית בת 250,000 בני אדם (ויש הטוענים שאף 700,000 או מיליון[דרוש מקור]) החיים בפזורה בין שטחי ערבות מואב, יהודה ושומרון, רצועת עזה ובחצי האי סיני.
מוצאם

לטענת בני השבט שהתראיינו לכתבה של ערוץ 1 על צבי מסיני מוצאם הוא מיהודים, תושבי ארץ ישראל בתקופה העות'מאנית, שאוסלמו או התאסלמו עם השנים (בקרבם יש מסורת על "רעב גדול" בו ליהודים לא היה מה לאכול שבגללו באה ההתאסלמות). לדבריהן של זקנות השבט שרואיינו בכתבה למוצאם היהודי של הסווארכה יש עדיין עדות כיום בעזרת שמירת מנהגים יהודיים כמו: הדלקת נרות בשבת, הימנעות מהדלקת אש בשבת, מנהג ברית המילה שנערך לבן הנולד ביום השביעי להיוולדו ולא בגיל 13 כנהוג באסלאם, על מנהג הייבום, שלפיו לאחיו של בעל אישה שנפטר יש זכות ראשונים לשאת אותה לאשתו (אם תרצה בכך) ומנהג הדומה להפרשת חלה. בכתבה גם נטען שבקבריהם של בני השבט ישנו כוך מיוחד להנחת נר נשמה לזכר הנפטר, מה שלא נהוג בקברי ערבים-מוסלמים.
יש מהם חלק שרואה בעצמם "יהודים לכל דבר ועניין", עשה שיבה ליהדות[דרוש מקור] ועיברת את שמותיהם ואת שמות משפחותיהם וחי כיום במדינת ישראל.
היסטוריה

סמוך לכפר סבא, לא רחוק מקבר בנימין בן יעקב, נמצא מקאם המכונה "מקאם נבי סווארכה", אולם לא ברור הקשר שלו לבני השבט מעבר לשם הדומה.
במסגרת מבצע חגורה שחורה ירה צה"ל טיל אל פחון בדיר אל בלח והרג 8 בני משפחה אחת מהשבט, ובהם 5 ילדים. דובר צה"ל בערבית אביחי אדרעי הודיע כי אבי המשפחה, רסמי אבו מלחוס, היה מפקד חוליית משגרי רקטות של הג'יהאד האסלאמי אולם עד מהרה התברר כי ההרוגים חפים מפשע.
פזורת השבט בסיני

בני הסווארכה בסיני יושבים בריכוז שבצפון חצי האי, באזור שבין רצועת עזה לסבחת אל-ברדוויל שבסיני. בשנת 1968 הוערך מספרם בכ-8,000 נפש. בני השבט משליטים את כוחם על אזור אל-עריש ועל קו צינור הגז לישראל ולירדן. שמו של שבט הסווארכה בסיני נקשר במספר פעילויות לא-חוקיות, בעיקר בנושא הברחת מסתננים מאפריקה לתוך שטחי מדינת ישראל דרך גבול ישראל-מצרים. בחודש נובמבר 2011 דווח בתקשורת העולמית על כך שבני שבט הסווארכה ביחד עם בני שבט התיאהא הבדואים בסיני מעורבים במעשי התעללות במסתננים אריתראים, ברציחתם ובעקירת איבריהם ומכירת האיברים הללו לרופאים ממצרים.
עלו טענות לפיהן בני השבט בסיני לוקחים חלק בהברחת מסתננים אפריקאים ממצרים ללוב. אותם מסתננים מהגרים בסופו של דבר מחופי לוב לאירופה בספינות ובסירות.
לאחר המהפכה במצרים, הכריז איברהים אל-מאניי, אחד השייח'ים הבולטים של הסווארכה בחצי האי סיני, כי שבטו ישתף פעולה עם צבא מצרים וכוחות הביטחון שם.
ב-2017 הוכרז בתקשורת המצרית כי שבט הסווארכה, כמו שבטים בדואים אחרים בסיני, ייקחו חלק במאבק נגד מחוז סיני של המדינה האסלאמית.
בפיגוע במסגד א-ראודה בסיני ב-24 בנובמבר 2017, נטבחו 235 אנשים בעת תפילה על ידי שלוחת ארגון הטרור המדינה האסלאמית חטיבת שייח' עומר חדיד בחצי האי סיני. רוב ההרוגים היו בני שבט הסווארכה. מקורות ביטחוניים במצרים סיפרו לג'קי חוגי כי הפיגוע נעשה בתגובת נקם של המדינה האיסלאמית נגד ראשי השבט, שסירבו לתת חסות ומקלט לאנשיו ובנוסף הביעו תמיכה בצבא המצרי.
לקריאה נוספת

הסתננות מאפריקה לישראל
הערות שוליים

↑  כתבתו של ניסים מוסק מ"ערוץ 1" על צבי מסיני וחקר המוצא היהודי של חלק מהפלסטינים
↑  "המוצא היהודי של חלק מהפלשתינאים" - פוסט של ד"ר אמנון טיל באתר The Marker בנושא
↑  יאסר עוקבי,טל לב רם, ‏לפני הירי לבאר שבע: הנייה ומנהיג הג'יהאד האיסלאמי שוחחו, באתר מעריב אונליין, 16 בנובמבר 2019
↑  דוד גולדברג, ‏צה"ל על התקיפה בדיר אל בלח: "המבנים הופללו שוב ימים לפני התקיפה", באתר JDN‏, 17 בנובמבר 2019
↑  מכתב אנונימי לניר עוז, מעריב, 21 במרץ 1972
↑  מנחם  תלמי, השייח'ים עולים צפונה, מעריב, 2 באוגוסט 1968
↑  "ליקוק המחבת הלוהט: מה קורה במדבר סיני? ואיך נחזיר את המסתננים לאפריקה?" מתוך האתר של ד"ר גיא בכור
↑  "בדואים בסיני סוחרים באברי פליטים אפריקנים" - כתבתו של חגי הוברמן מה-3 בנובמבר 2011 מתוך אתר "ערוץ 7"
↑  Al-Sawarka tribe declares war on Sinai Province, Daily News Egypt, ‏2017-05-16 (באנגלית)
↑  כאן חדשות, מספר ההרוגים בפיגוע עלה ל-235. ברשת סקיי ניוז דווח כי חיל האוויר המצרי תקף שתי מכוניות שבהן נסעו המחבלים @eran_singer, באתר @kann_news, ‏2017T7:01
↑  Jacky Hugi, רוב הרוגי מתקפת הרצח בסיני - בני שבט אל-סווארכה, אחד הגדולים באזור רפיח (ובעל נוכחות ברצועת עזה). מקורות ביטחוניים מצריים: נקמה על סירוב ראשי השבט לתת חסות ללוחמי ארגון "מחוז סיני" המזוהה עם דאעש. מספר ההרוגים כעת עומד על 200, באתר @JackyHugi, ‏2017T6:58
↑  Eran Singer ערן זינגר عران زنجر, כלי תקשורת במצרים מדווחים כי את הפיגוע עשו אנשי דאעש כדי לנקום באנשי שבט סווארכה, שהביעו תמיכה בצבא המצרי ובמאבקו בטרור בסיני. על פי הדיווחים, סרבו בני השבט להעניק מקלט לאנשי דאעש ובנקמה, טבחו בהם במסגד בשעת התפילה., באתר @eran_singer, ‏2017T6:50
↑  כאן חדשות, דיווח בכלי תקשורת במצרים: הפיגוע בוצע ע"י דאעש כדי לנקום בשבט סווארכה שהביע תמיכה בצבא המצרי. דווח כי בני השבט סרבו להעניק מקלט למחבלי ארגון הטרור @eran_singer, באתר @kann_news, ‏2017T6:55
מקאם נבי סווארכה
מוחמד סלאח

מוחמד סלאח חאמד מחרוס ע'אלי (בערבית: محمد صلاح حامد محروس غالي; נולד ב-15 ביוני 1992) הוא כדורגלן מצרי המשחק בעמדת החלוץ והקיצוני בליברפול מהפרמייר ליג האנגלית ומשמש כקפטן נבחרת מצרים.
סלאח הוא מלך שערי ליברפול בפרמייר ליג בכל הזמנים, עם 184 שערים. בנוסף, הוא מלך השערים של ליברפול בתחרויות אירופיות, והוא גם השחקן המצרי שהבקיע הכי הרבה שערים בקריירה. נתונים אלו הופכים אותו לגדול הכדורגלנים בכל הזמנים אשר גדל במדינה ערבית או מוסלמית.
נבחרות מצרים

סלאח שיחק בנבחרת מצרים הצעירה עד גיל 20, ובנבחרת האולימפית עד גיל 23. הוא היה חלק מסגל הנבחרת האולימפית שיצאה לאולימפיאדת לונדון והגיע עמה עד לרבע הגמר.
ב-3 בספטמבר 2011 סלאח ערך את הופעת הבכורה שלו במדי נבחרת מצרים הבוגרת בהפסד 1:2 נגד סיירה לאון, במסגרת מוקדמות גביע אפריקה לאומות 2012. לאחר כחודש כבש את שער הבכורה שלו במדי הנבחרת בניצחון 0:3 נגד ניז'ר. ב-10 ביוני 2012 הבקיע את שער הניצחון עבור מצרים בדקה ה-93 נגד גינאה שנגמר בתוצאה 2:3.
סלאח היה בסגל נבחרת מצרים באליפות אפריקה 2017 שהתקיימה בגבון. ב-25 בינואר, כבש את שער הניצחון 0–1 על גאנה ובכך עזר לנבחרתו להעפיל לשלב הבא. הוא הגיע עם נבחרתו עד לגמר שם הפסידו. הוא כבש פעמיים ב-6 הופעות ונבחר לאחד ממצטייני הטורניר.
בשלב הבתים של מוקדמות מונדיאל 2018 באפריקה כבש שער בפנדל בתוספת הזמן שהעלה את מצרים למונדיאל לראשונה מאז 1990. את קמפיין המוקדמות הוא סיים כמלך השערים של מצרים עד 5 שערים.
מוחמד סלאח כבש את שני השערים היחידים של מצרים במונדיאל 2018, הראשון נגד רוסיה והשני נגד ערב הסעודית, מצרים לא הצליחה לעבור של שלב הבתים והודחה.
במהלך מונדיאל 2018, דווח כי מערכת היחסים שלו עם התאחדות הכדורגל המצרית רעועה, עקב כך שתמונתו שימשה לקידום הספונסר של נבחרת מצרים ללא-רשותו של סלאח.
ב־8 בספטמבר, בניצחון נבחרת מצרים 0–6 על נבחרת ניז'ר במסגרת מוקדמות אליפות אפריקה 2019 סלאח הבקיע שני שערים, סיפק שני בישולים וגם החמיץ שני פנדלים.
ב-16 ביוני 2019, סלאח בישל פעמיים בניצחון נבחרתו 1–3 על גינאה במשחק הכנה לקראת אליפות אפריקה 2019, היה זה המשחק הראשון בו שימש סלאח כקפטן הנבחרת המצרית. סלאח כבש שני שערים בקמפיין והודח עם נבחרתו בשלב שמינית הגמר.
נכלל בסגל נבחרת מצרים לטורניר גביע אפריקה לאומות 2023.
חיים אישיים

ב-2013 סלאח נישא למגי. ב-2014 נולדה להם בת שקרויה על שם העיר מכה הקדושה לאסלאם. ב-2020 נולדה להם בת נוספת. סלאח הוא ערבי-מוסלמי, וחוגג כיבוש שערים בכריעה והשתחוות כמנהג האסלאם. על סגנון חגיגה זו אמר סלאח בריאיון ל-CNN: "זה כמו להתפלל או להודות לאל על מה שקיבלתי, תמיד עשיתי את זה, מאז שהייתי צעיר, בכל מקום."
בתקשורת באנגליה נודע גם בשם המקוצר Mo Salah (מו סלאח).
לסלאח חשבון אינסטגרם פעיל עם עשרות מיליוני עוקבים שהופכים אותו למצרי עם הכי הרבה עוקבים באינטסרגם.
במהלך הבחירות לנשיאות מצרים ב-2018, מספר רב של פתקי הצבעה שנפסלו, אולי יותר ממיליון, כללו בוחרים שכתבו את שמו של סלאח.
בשנת 2022 נכלל ברשימת פורבס 30Under30 האירופאית.
חיים אישיים > צדקה ותרומות

סלאח פעיל בפרויקטים של התחדשות בנגריג, כפר הולדתו בדלתא של הנילוס – בה 65% מהאנשים חיים בעוני, הוא תורם כסף ומסייע בבניית בתי ספר ובתי חולים.
משפחתו של סלאח נשדדה במצרים, הגנב נתפס ונעצר על ידי המשטרה, כשאביו של סלאח התכונן לתבוע את הגנב, סלאח שכנע את אביו לא לתבוע אותו ואביו הסכים. לאחר מכן, סאלח עזר כלכלית לגנב, נתן לו קצת כסף וניסה למצוא לו עבודה. בפברואר 2018, בעקבות משחק מול טוטנהאם, תרם סלאח חולצת העתק לתומך צעיר בשם מוחמד עבדל כארים, שלפני כן צולם כשהוא נושא שלט הקורא את שמו של סלאח ומספר החולצה. יתר על כן, מוחמד סלאח עזר ליותר מ-450 משפחות מצריות בכך שהעניק להם קצבאות חודשיות, והוא גם עזר לממשלה בכך שהעניק כ-300 אלף דולר כאשר התנאים הסוציו-אקונומיים במולדתו המצרית של סלאח הגיעו לרמות קשות.
עמדותיו הפוליטיות > יחסו נגד ישראל ובעד הפלסטינים

ב-30 ביולי 2013, בעת שסלאח ששיחק במועדון הכדורגל השווייצרי בזל במסגרת משחק מוקדמות ליגת האלופות של אופ"א נגד מכבי תל אביב הישראלית, נראה כי סלאח סירב ללחוץ יד טרם תחילת המשחק עם כמה מהשחקנים הישראלים במועדון, ובמקום זאת נראה שהוא העסיק את עצמו בהחלפת הנעליים שלו בצד המגרש במהלך טקס פתיחת המשחק. לאחר מכן טען המועדון שלו כי מדובר ב"צירוף מקרים" וכי סלאח לא התחמק מהטקס. במשחק הגומלין שבוע לאחר מכן, שיחקה בזל בתל אביב, ובמקום ללחוץ יד פתוחה, נראה סלאח מציע רק מכות באגרוף סגור עם כף יד סגורה לשחקני מכבי תל אביב, ובכך יוצא ידי חובת לחיצת הידיים בתחילת המשחק. אוהדי הקבוצה הישראלית שרקו לעברו קריאות בוז במשך חלק מדקות המשחק בו הוא כבש שער (שלאחריו התגרה והתריס סלאח נגד האוהדים ביציע של מכבי) ובכך סייע לקבוצתו להעפיל לשלב הבא על חשבון הקבוצה הישראלית שהפסידה לו.
במאי 2021 במהלך מבצע שומר החומות של צה"ל, פרסמו כדורגלנים מוסלמים בכירים בעולם פוסטים למליוני עוקביהם ברשתות החברתיות נגד מדינת ישראל ובעד הפלסטינים ובפרט למען אלה שברצועת עזה. סלאח לעומת זאת, פרסם פוסט שעורר ביקורת בקרב גורמים פרו פלסטיניים על כך שהיה מעודן מדי, והתייחס לשני הצדדים כשווים.
באוקטובר 2023, במהלך מלחמת חרבות ברזל, פרסם סלאח פוסט תמיכה בפלסטינים. שבוע לאחר מכן, נודע גם שסלאח תרם מעל ל-10 מיליון דולר מכספו האישי לסיוע לתושבי רצועת עזה במהלך השנים, וממשיך בכך.